18 Bakeresete ba le bantsi ba ikutlwa ba pateletsega go leboga Jehofa mme seo se ile sa ba tlhotlheletsa. Mongwe wa batho bao ke mosadi yo o bidiwang Morena. O ne a batla dikarabo tsa dipotso tsa gagwe tsa semoya mo bodumeding jo a goletseng mo go jone jwa Katoliki le mo filosofing ya kwa Asia. Le fa go ntse jalo, o ne a itaya sefololetse. Lenyora la gagwe la semoya le ne la timolwa fela fa a sena go simolola go ithuta Baebele le Basupi ba ga Jehofa. Morena o ne a leboga Jehofa tota ka ntlha ya dikarabo tse di utlwalang tsa Dikwalo, tse di neng di araba dipotso tsotlhe tsa gagwe le go bo dikarabo tseo di ile tsa dira gore botshelo jwa gagwe bo nne le bokao, mme o ne a batla go leboga Jehofa ka go dirisa maatla a gagwe otlhe mo tirelong ya Modimo. O ne a simolola go tsaya bobulatsela jo bo thusang jo bo sa kgaotseng fela fa a sena go kolobediwa, mme fa maemo a gagwe a mo letla, o ne a nna mmulatsela wa ka metlha. Seo se ne sa direga dingwaga di le 30 tse di fetileng, mme le jaanong Morena o sa ntse a le mo tirelong ya nako e e tletseng.